**Uunga siunnersuut:**

**Imigassat ilaannut Kalaallit Nunaanni sananeqarsimasunut akitsuutit pillugit Inatsisartut inatsisaata allanngortinneqarnissaa pillugu Inatsisartut inatsisaat**

(Imigassat ethanolimik akullit ullussaminnik qaangiisimasut akuiarneqarneranut akitsuummik utertitsineq)

**§ 1**

Imigassat ilaannut Kalaallit Nunaanni sananeqarsimasunut akitsuutit pillugit Inatsisartut inatsisaat nr. 20, 11. december 2003-meersumi, kingusinnerpaamik Inatsisartut inatsisaat nr. 2, 24. maj 2019-imeersumi allanngortinneqartumi makkua allannguutigineqarput:

**1**. § 1-imi imm. 2 ilanngunneqassaaq:

” *Imm. 2.* Akileraartarnermut aqutsisoqarfiup suliffeqarfiit § 3 malillugu nalunaarsorneqartut, § 2 malillugu akitsuummik akiliisimasut, imigassanik ethanolimik akulinnik ullup nioqquteqarfissatut kingulliup qaangiunnerata kingorna, imaluunniit assingusumik killiliunneqarsimasup nioqqutit atuisartunut tuniniaqqusaajunnaarnerisa kingorna akuiakkanik, taarsiiffigissavaat.”

**2.** § 19, imm. 1, nr. 2, imatut oqaasertalerneqassaaq:

”2) unioqqutippaa § 1, imm. 1, § 1 a, § 2, § 3, imm. 1, § 6, imm. 1, § 8, imm. 1, § 9, imm. 1 imaluunniit § 10, imm. 1,”

**§ 2**

Inatsisartut inatsisaat ulloq 1. januaari 2024-mi atuutilerpoq.

*Namminersorlutik Oqartussat, ulloq xx. xxx xxxx*

Naalakkersuisut Siulittaasuat